
Dr.ing.Gheorghe Ciuhandu

REFERAT
privind reorganizarea centrelor bugetare existente la nivelul Municipiului Timişoara
Prin Dispoziţia Primarului Municipiului Timişoara nr.1734 din 19.07.2001 au fost înfiinţate la nivelul Municipiului Timişoara trei centre bugetare care gestionează activitatea financiară din învăţământul preuniversitar, organizate pe grădiniţe, licee şi colegii.

Prin Decizia nr.42 din 20.11.2009 a Curţii de Conturi s-au reţinut nereguli în ce priveşte modul de atribuire a calităţii ordonatorului de credite, respectiv în cazul ordonatorilor terţiari de credite Liceul teoretic Gr.Moisil – liceu de informatică şi liceul Grup Şcolar Energetic s-a reţinut calitatea dublă de ordonator de credite, secundar şi terţiar şi s-a impus ca măsură reglementarea acestei nereguli.
Pentru eliminarea dublei calităţi, impuse de Curtea de Conturi în documentul mai sus menţionat, 

şi pentru eficientizarea activităţii financiare la nivelul învăţământului preuniversitar finanţat din bugetul local, având în vedere că Primarul Municipiului Timişoara este ordonatorul principal de credite propunem reorganizarea centrelor bugetare existente într-un serviciu de specialitate în cadrul aparatului de specialitate al Primarului Municipiului Timişoara, respectiv în cadrul Direcţiei Economice şi preluarea prin transfer a activităţii financiare precum şi a personalului existent care asigură această activitate în cadrul centrelor bugetare.


Regulamentul de organizare şi funcţionare al Primăriei Municipiului Timişoara se va completa corespunzător şi va fi propus spre aprobare Consiliului Local ulterior.
Director Executiv Direcţia Economică,
Smaranda Haracicu
Şef Serviciu Resurse Umane,                                                     Avizat juridic,

         Rodica Aurelian                                                            Mirela Lasuschevici

